Document ID: /roh_data/filtered/fineweb-2-filterrobots_roh.jsonl.gz/73256

Dumengia da mezdi hai dà ina dispita violenta amez la citad da Cuira. Quai conferma la Polizia chantunala envers RTR. Forzas da la polizia chantunala e da la polizia da la citad hajan chattà enturn las 12:30 ina persuna cun blessuras tar l'Engadinstrasse.
La persuna saja vegnida transportada en l'ospital. La raschun e tgi ch'è tut sta involvà en questa dispita vegn uss intercurrì da la polizia chantunala. Quant grev che la persuna è vegnida blessada n'ha la polizia betg ditg. Er davart la raschun per la dispita - e tgi ch'è tut stà involvì – n'ha ella anc tradì nagut.